సోంపాల్ శాస్త్రి

సోంపాల్ శాస్త్రి లేదా సోంపాల్ సింగ్ శాస్త్రి (జననం 20 జనవరి 1942) భారతదేశానికి చెందిన రాజకీయ నాయకుడు. ఆయన 1998లో జరిగిన లోక్‌సభ ఎన్నికలలో బాగ్‌పట్ లోక్‌సభ నియోజకవర్గం నుండి లోక్‌సభ సభ్యుడిగా ఎన్నికయ్యాడు.
రాజకీయ జీవితం
సోంపాల్ శాస్త్రి భారతీయ జనతా పార్టీ  ద్వారా రాజకీయాల్లోకి వచ్చి 1998లో జరిగిన లోక్‌సభ ఎన్నికలలో బాగ్‌పట్ లోక్‌సభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి భారతీయ కిసాన్ కామ్‌గర్ పార్టీ అభ్యర్థి అజిత్ సిం‍గ్ పై 44706 ఓట్ల మెజారిటీతో గెలిచి లోక్‌సభ సభ్యుడిగా ఎన్నికై కేంద్ర వ్యవసాయ శాఖ మంత్రిగా పని చేశాడు. ఆయన 1999లో జరిగిన లోక్‌సభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి రాష్ట్రీయ లోక్‌దళ్ అభ్యర్థి అజిత్ సిం‍గ్ చేతిలో 1,54,419 ఓట్ల తేడాతో ఓడిపోయాడు. 

సోంపాల్ శాస్త్రిని 2014లో జరిగిన లోక్‌సభ ఎన్నికలలో బాగ్‌పట్ లోక్‌సభ నియోజకవర్గం నుండి సమాజ్ వాదీ పార్టీ అభ్యర్థిగా పోటీ చేయమని కోరగా ఆయన పోటీ చేయడానికి నిరాకరించాడు.

మూలాలు

వర్గం:1942 జననాలు
వర్గం:12వ లోక్‌సభ సభ్యులు
వర్గం:ఉత్తర ప్రదేశ్ నుండి ఎన్నికైన లోక్‌సభ సభ్యులు
వర్గం:ఉత్తర ప్రదేశ్ రాజకీయ నాయకులు
వర్గం:ఉత్తర ప్రదేశ్ వ్యక్తులు